MESTO   HUMENNÉ 

Č. 128/2014 

Všeobecne záväzné nariadenie mesta Humenné o vyhradení miest na verejných priestranstvách na vylepovanie volebných plagátov počas volebnej kampane
Mesto Humenné na základe ustanovenia § 6 ods. 1  zákona SNR č. 369/1990 Zb. o obecnom zriadení v znení neskorších predpisov a v súlade s § 19 zákona č. 331/2003 Z.z. o voľbách do Európskeho parlamentu v znení neskorších predpisov, § 30 zákona č. 346/1990 Zb. o voľbách do orgánov samosprávy obcí v znení neskorších predpisov
vydáva 

V š e o b e c  n e   z á v ä z n é   n a r i a d e n i e
 m e s t a  H u m e n n é 
o vyhradení miest na verejných priestranstvách na vylepovanie volebných plagátov 

počas volebnej kampane
Článok 1

Predmet VZN

Predmetom tohto všeobecne záväzného nariadenia je vymedzenie miest na verejných priestranstvách na vylepovanie volebných plagátov kandidujúcich politických strán, politických hnutí a ich koalícií (ďalej len „politické subjekty“), prípadne aj nezávislých kandidátov  na území mesta Humenné počas volebnej kampane vo voľbách do Európskeho parlamentu a do orgánov samosprávy obcí.

Článok 2
Vymedzenie pojmov

1.  Za kandidujúci subjekt sa na účely tohto VZN rozumie kandidujúci politický subjekt alebo 
nezávislý kandidát. 

2.  Za volebný plagát sa pre účely tohto VZN považujú tlačené alebo písané materiály, letáky, 
oznamy, prospekty alebo iné materiály, ktoré svojím obsahom propagujú vo voľbách 
kandidujúci subjekt. 
Článok 3
Miesta na vylepovanie volebných plagátov
1.  Kandidujúce subjekty môžu využiť na vylepovanie volebných plagátov reklamné pútače 
(presklené vitríny CL 170) na pešej zóne v južnej časti Námestia slobody v Humennom.

2.  Podľa počtu kandidujúcich subjektov sa vymedzené plochy rozdelia tak, aby 
rozdelenie   
zodpovedalo zásade rovnosti kandidujúcich subjektov.

3.  Vylepovanie volebných plagátov na iných verejných priestranstvách v meste Humenné nie je 
dovolené a je dôvodom na vyvodenie sankcií voči porušovateľovi tohto VZN.

4.  Na umiestňovanie volebných plagátov na informačných a reklamných zariadeniach (billboardy), 
zvonku alebo zvnútra súkromných či súkromne užívaných objektov a objektov vo vlastníctve 
právnických osôb sa toto VZN nevzťahuje.
Článok 4
Povinnosti kandidujúcich subjektov

1.  Umiestnenie volebných plagátov a údržbu plôch určených na umiestnenie volebných 
plagátov si počas volebnej kampane zabezpečuje kandidujúci subjekt sám a na vlastné  náklady. 
O pridelenie plochy je potrebné požiadať písomne odbor všeobecnej správy Mestského úradu 
v Humennom najneskôr 5 dní pred začiatkom volebnej kampane.

2.  Kandidujúci subjekt je povinný odstrániť svoje volebné plagáty v lehote do 10 dní od skončenia 
volebnej kampane. V prípade nesplnenia tejto povinnosti vyzve odbor všeobecnej správy 
Mestského úradu v Humennom príslušný kandidujúci subjekt na odstránenie týchto plagátov 
v náhradnom termíne 10 dní od doručenia výzvy. Ak ani v náhradnom termíne nebudú uvedené 
plagáty odstránené, mesto ich odstráni na vlastné náklady, ktoré budú prefakturované 
kandidujúcemu subjektu a ten je povinný vystavenú faktúru uhradiť do 14 dní od jej 
doručenia. 

3.  Zodpovednosť za obsah volebných plagátov nesie príslušný kandidujúci subjekt.
Článok 5
Kontrola a sankcie
1.  Kontrolu dodržiavania tohto VZN vykonáva hlavný kontrolór mesta, príslušníci mestskej 
polície a určení zamestnanci mesta.

2.  Porušenie ustanovení tohto VZN sa posudzuje ako priestupok podľa § 46 a 47 zákona 
č.372/1990 Zb. o priestupkoch v znení neskorších predpisov.

3.  Za porušenie tohto VZN možno uložiť pokutu v zmysle zákona SNR č. 372/1990 Zb. 
o priestupkoch v znení neskorších predpisov, pričom pokuta je príjmom mesta Humenné.
Článok 6
Záverečné ustanovenia

1.  Na tomto VZN sa uznieslo Mestské zastupiteľstvo v Humennom na svojom zasadnutí 
dňa 24.3.2014. 

2.  Toto VZN nadobúda účinnosť dňa 15. apríla 2014. 
3.  Ku dňu účinnosti tohto VZN sa ruší v celom rozsahu VZN č. 67/2002, ktorým sa vyhradzujú 
miesta na verejných priestranstvách na vylepovanie volebných plagátov počas volebnej 
kampane v znení neskorších zmien a doplnkov.

V Humennom, dňa 24.03.2014

                                                                                                    PhDr. Jana  V a ľ o v á   
                                                                                                         primátorka mesta

2

